
Ћ И Ћ Е В А Ц
	На основу чл. 120. Закона о раду( Службени гласник РС“бр.24/05, 61/05,54/05, 32/13,75/14...) и чл. 23.  Статута Дома здравља Ћићевац, директор Дома здравља Ћићевац , доноси

ПРАВИЛНИК О БЛИЖИМ УСЛОВИМА ЗА СТИЦАЊЕ ПРАВА НА СОЛИДАРНУ ПОМОЋ ПО ОСНОВУ БОЛЕСТИ ЗА ЗАПОСЛЕНЕ У ДОМУ ЗДРАВЉА ЋИЋЕВАЦ
Члан 1.
	Правилником о ближим условима за стицање права на солидарну помоћ по основу болести за запослене у Дому здравља Ћићевац( у даљем тексту: Правилник ), ближе се уређују услови, критеријуми, начин и поступак остваривања права на солидарну помоћ по основу набавке ортопедских помагала и апарата за рехабилитацију за запосленог или члана његове уже породице, здравствене рехабилитације запосленог, набавке лекова за запосленог или члана његове уже породице  и дуже или теже болести запосленог или  члана његове породице, висина износа солидарне помоћи, права и обавеза запослених поводом остваривања права на солидарну помоћ и друга питања од значаја за остваривање права на солидарну помоћ.
Члан 2.
	 Запослени има право на солидарну помоћ за случај:
1) Набавке ортопедских помагала и апарата за рехабилитацију за запосленог или члана његове уже породице;
2) Здравствене рехабилитације  запосленог или члана његове уже породице;
3) Дуже или теже болести запосленог или члана његове уже породице , под условом да по основу исте болести није остварио солидарну помоћ из тачке 1)-3) овог става;
Чланом уже породице у смислу овог Правилника сматрају се брачни друг и деца запосленог.

Члан 3.
	Право на солидарну помоћ у случају набавке ортопедских помагала и апарата за рехабилитацију за запосленог или члана његове уже породице , запослени остварује уколико право на ортопедско помагалао и апарат за рехабилитацију не може да оставри на терет  средстава обавезног здравственог осигурања у складу са општим актом  Републичког фонда којим се уређује начин и поступак остваривања права на медицинско-техничка помагала, у случају болести из чл. 6 овог Правилника.
	За остваривање права на солидарну помоћ из става 1. овог члана , подноси се следећа докуменација :
· Извештај доктора  одређене гране  медицине о неопходности ортопедског помагала или апарата, не старији од три месеца.
Члан 4.

Право на солидарну помоћ у случају здравствене рехабилитације остварује запослени који има утврђен статус особе са инвалидитетом од стране надлежног органа у складу са прописима којима се уређује  област  запошљавања особа са инвалидитетом.
За остваривање права на солидарну помоћ из става 1. овог члана, подноси се следећа документација:
· Одлука односно Решење надлежног органа којим се утврђује статус особе са инвалидитетом;
Члан 5.
	Право на солидарну помоћ у случају набавке лекова за запосленог  или члана његове уже породице запослени остварује уколико право на одговарајући лек не може да оствари  на терет средстава обавезног здравственог осигурања, у складу са општим актом Републичког фонда којим се утврђује Листа лекова, у случају болести  из члана 6. овог Правилника.
	За остваривање права на солидарну помоћ из става 1. овог члана , подноси се следећа документација:
	-извештај доктора специјалисте одређене гране медицине  из здравствене установе секундарног/терцијалног нивоа да је исти неопходан у поступку лечења, не старији од три месеца.
Члан 6.
	Право на солидарну помоћ у случају дуже или теже болести запосленог  или члана његове уже породице, запослени остварује за следеће болести:
· Терминална бубрежна инсуфицијенција на хроничном програму дијализе;
· Активна турбекулоза и тешке инфективне болести са компликацијама после стационираног лечења;
· Малигне болести за време трајања терапије, као  и у случају када након терапије нема доказа да је болест рецидивирала, али постоји потреба за узимањем антинеопластика са дејством хормонске нмодулације најдуже до пет година;
· Мултипла склероза код погоршања-релапса болести и примарно прогресивна мултиплес склероза;
· Плагија, тешка пареза од III  до IV степена и тешке копмпликације обољења;
· Тешки облици психозе;
· Тешка форма системских  аутоимуних болести;
· Дијабетес мелитус тип лечен интезивираном терапиојм инсулином ( четири или више доза), у случају појсве неке од компликација болести;
· Тешки облици астме и хронична опструктивна болест плућа;
· Мождани удар и инфаркт миокарда до једне године након стационираног лечења;
· Тешка срчана инсуфицијенција;
· Стање после копмликованих хируршких интервенција и политраума, до једне године након стационираног лечења;
· Тешко оштећење вида или слиха;
· Тешко урођене или стечене болести код детета запосленог узраста до 18 година , односно до 26 година , ако је на редовном школовању, а које нису дефинисане претходним алинејама  овог члана;
За остваривање права на солидарну помоћ из става 1 овог члана , подноси се следећа документација :
· Извештај доктора специјалисте одговарајуће гране медицине , не старији од 6 месеци и
· Остала медицинска документација.
Члан 7.
	Захтев за исплату солидарне помоћи подноси се писмено Одељењу за правне и економско финансијске послове , уз достављену медицинску документацију којом се доказује оправданост захтева.
	У случају запосленог за исплату солидарне помоћи за члана уже породице, запослени уз захтев подноси:
· За дете извод из матичне књиге рођених;
· За усвојено дете-одлуку надлежног органа старатељства  о заснивању усвојења, односно старатељства;
· За брачног друга-извод из матичне књиге венчаних и
· За ванбарчног друга –доказ о заједничком пребивалишту.
Одељење за правне и економско финансијске послове, захтев  са медицинском докумантацијом доставља Комисији за утврђивање права на солидарну помоћ запосленом у Дому здравља Ћићевац ( у даљем тексту : Комисија ).
Члан 8.
Комисију из члана 7. овог Правилника , образује  директор Дома здравља Ћићевац. Комисију чине три лекара , из реда запослених  у Дому здравља Ћићевац од којих је један председник Комисије.
Комисија пуноважно одлучује већином гласова присутних чланова.
Комисија заседа по сваком поднетом захтеву и води евиденцију о поднетим захтевима.
На основу оцене оправданости захтева  од стране Комисије , директор Дома здравља Ћићевац или запослени  којег директор овласти доноси решење о утврђивању права на солидарну помоћ.

Члан 9.
	У случају да се из приложене документације  не може јасно утврдити основ по коме подносилац захтева има право на исплату солидарне помоћи, као и у случајевима када је неопходно са сигурношћу утврдити одређене околности, Комисија може од подносиоца захтева затражити  додатну или допунску документацију и доказе  који нису предвиђени овим Правилником.
Комисија  задржава право да цени оправданост захтева за исплату солидарне помоћи у сваком конкретном случају, у складу са тежином  и специфичностима  болести.
Члан 10.
Висина солидарне помоћи у случајевима утврђеним чланом 2. овог Правилника , утврђује се у висини просечне зараде у републици Србији према послдењем објављеном податку републичког органа управе  надлежног за послове статистике.
Право на солидарну помоћ запослени остварује достављањем решења о утврђивању права на солидарну помоћ Републичком фонду здравственог осигурања који исплаћује исти.
Члан 11.
Солидарна помоћ у случајевима из члана 2. овог Правилника за запосленог, може бити исплаћена једном у току календарске године.
Солидарна помоћ у случајевима  из члана 2. овог Правилника за члана уже породице  запосленог, може бити исплаћена за сваког члана уже породице, једном у току календарске  године.
Члан 12.
Правилник о изменама  и допунама овог Правилника доноси се на аначин  и по поступку по коме је Правилник  донет.
Члан 13.
Овај Правилник ступа на снагу осмог дана од дана објављивања на огласној табли Дома здравља Ћићевац.

